hu hu hu hu hu hu hu hu hu hu hu hu hu hu hu hu hu hu en hu hu en en en hu hu hu hu hu en hu de en hu en hu en hu en hu hu en hu sv hu hu hu pt hu sk hu hu en hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu nl en de pl en en fi hu hu fr en hu fr ca en fr fr en en en fr en en hu fr hu fr hu fr hu en hu fr fr en fr fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Hogyan kell egymilliót lopni? – Wikipédia
A Hogyan kell egymilliót lopni? (eredeti cím: How to Steal a Million) 1966-ban bemutatott amerikai színes, bűnügyi vígjáték William Wyler rendezésében. A főbb szerepekben Peter O’Toole és Audrey Hepburn látható, a mellékszerepekben pedig Eli Wallach és Hugh Griffith. A film zenéjét John Williams szerezte.
6 400 000 amerikai dollár
Twentieth Century Fox Film Company
- 1966. július. 13.
A Bonnet gyűjtemény világhíres művekből áll, az egyetlen probléma velük, hogy mind hamis. Bonnet ugyanis műkincshamisító, a jobbik fajtából, a másolatain nem lehet észrevenni, hogy nem eredetiek.
Charles Bonnet neves párizsi műgyűjtő híres művészek festményeit hamisítja és adja el. Leánya, Nicole állandóan attól fél, hogy apja egyszer lebukik. Egy késő esti órán Nicole a kastélyukban találkozik egy betörővel, Simon Dermot-val, akinél éppen apja hamisított Van Gogh-képe van. Nicole egy antik pisztollyal fenyegeti, amely véletlenül elsül, és enyhén megsebesíti a férfi karját. Nicole, hogy elkerülje a nyomozást, amely leleplezné apja hamisított remekműveit, nem értesíti a rendőrséget, helyette a sármos Simont elviszi egy előkelő szállodába, és drága sportkocsijával fuvarozza.
Egy fontos párizsi kiállításra Charles kölcsönadja a Kléber-Lafayette Múzeumnak a hírneves Cellini Vénusz-szobrot, amelyet valójában apja faragott. Charles soha nem adta el, mert a tudományos vizsgálat kiderítené, hogy a „millió dolláros” műtárgy hamisítvány, és akkor az egész gyűjteménye gyanúba kerülne. Charles aláírja a múzeum szokásos biztosítási kötvényét, majd megtudja, hogy az tartalmazza a beleegyezését egy törvényszéki vizsgálathoz is. De a Vénusz kiállításról való visszavonása is gyanút keltene.
Nicole, aki kétségbeesetten meg akarja védeni az apját, felkeresi Simont, és megkéri, hogy lopja el a Vénuszt a vizsgálat előtt. Nicole nem tudja, hogy Simon valójában egy szakértő tanácsadó és nyomozó, akit a nagy műkincskiállító galériák alkalmaznak a biztonság fokozására és a hamisítványok felderítésére. Éppen Charles műgyűjteményét vizsgálta, amikor Nicole először találkozott vele és betörőnek hitte. Beleegyezik, hogy segít Nicole-nak, bár eleinte úgy véli, hogy a Vénusz-t nem lehet ellopni.
Davis Leland amerikai mágnás, lelkes műgyűjtő megszállottja lesz a Vénusz birtoklásának. Kizárólag azért találkozik Nicole-lal, hogy megvásárolja a szobrot, és azonnal beleszeret a lányba. Második találkozásukkor megkéri a kezét, de Nicole-nak a múzeumba kell sietnie a rablás miatt, ezért elfogadja a férfi gyűrűjét.
Nicole és Simon zárásig egy háztartási szereket tároló szekrényben rejtőznek el. Miután megfigyeli az őrök ellenőrzési rutinját, Simon többször is beindítja a biztonsági riasztót, míg végül a dühös őrök kikapcsolják a „hibás” rendszert. Simon észreveszi, hogy Nicole mennyire hasonlít a Vénusz-ra, mire a lány bevallja, hogy ez azért van, mert a nagyapja faragta a szobrot, és a nagyanyja volt a modell. Simon ellopja a Vénusz-t, Nicole pedig takarítónőnek álcázva magát egy vödörbe rejti. Amikor a Vénusz eltűnését felfedezik, a kialakult káoszban ők ketten elmenekülnek.
A rablást követően Leland mindenáron meg akarja szerezni a Vénusz-t. Simon rászánja magát, hogy „eladja” neki azzal a feltétellel, hogy soha senkinek nem mutatja meg, és soha többé nem lép kapcsolatba a Bonnet családdal. Simon titokban Nicole eljegyzési gyűrűjét is hozzáadja a csomaghoz.
Nicole találkozik Simonnal, hogy megünnepeljék a sikerüket. Simon elmondja, hogy a Cellini Vénusz volt az ő első rablása, felfedi valódi foglalkozását, a hamisítványok leleplezését, és szerelmet vall Nicole-nak. Ezután találkozik Charles-szal, és biztosítja őt arról, hogy a szobor biztonságban elhagyta az országot. Charles annyira megkönnyebbül, hogy csak egy pillanatra csalódik, amikor Simon közli, hogy a vételár nulla dollár volt (és mivel a szobrot soha nem hitelesítették, nincs biztosítás). Simon közli Charlesszal, hogy egyiküknek vissza kell vonulnia, és Charles beleegyezik, hogy felhagy a hamisítással.
Charles Bonnet, Nicole apja
Ez a szócikk részben vagy egészben a How to Steal a Million című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
↑ Szereposztás az IMDb.com szerint
↑ Hogyan kell egymilliót lopni? (How to Steal a Million, 1966) 1. szinkron (1975). Magyar Televízió (Rt.), megrendelő MTV1. az Internetes Szinkron Adatbázisban (magyarul)
↑ Hogyan kell egymilliót lopni? az Internetes Szinkron Adatbázisban (magyarul)
↑ Hogyan kell egymilliót lopni? (How to Steal a Million, 1966) 2. szinkron (2001). RTL Klub. az Internetes Szinkron Adatbázisban (magyarul)
Hogyan kell egymilliót lopni? a PORT.hu-n (magyarul)
Hogyan kell egymilliót lopni? az Internet Movie Database-ben (angolul)
Hogyan kell egymilliót lopni? a Rotten Tomatoeson (angolul)
Hogyan kell egymilliót lopni? a Box Office Mojón (angolul)
A lap eredeti címe: „https://hu.wikipedia.org/w/index.php?title=Hogyan_kell_egymilliót_lopni%3F&oldid=25084994”
Utoljára szerkesztve 2022. július 9., 14:37-kor
A lap utolsó módosítása: 2022. július 9., 14:37
A lap szövege CC BY-SA 3.0 alatt érhető el, ha nincs külön jelölve.